Ameera al-Taweel

Ameera bint Aidan bin Nayif Al-Taweel Al-Otaibi () — saudiyalik xayriya fondlari rahbari va sobiq malika. Saud sulolasining qirollikka oid boʻlmagan kadet tarmogʻida tugʻilgan Ameera shahzoda Al Waleed bin Talal Al Saud bilan turmush qurgan va Al-Valid bin Talal jamgʻarmasi raisining oʻrinbosari lavozimini egallagan. Al-Taweel Silatech kompaniyasining vasiylik kengashi aʼzosi hisoblanadi. U Saudiya Arabistonida ayollar huquqlarini himoya qilish bilan shugʻullangan.

Shaxsiy hayoti 
Al-Taweel Saudiya Arabistonining Ar-Riyod shahrida tugʻilgan. Otasi Aidan bin Nayef Al-Taweel Al-Otaibi. Ota-onasi ajrashganligi sababli, u Ar-Riyodda onasi va buvisining qoʻlida tarbiyalangan. 18 yoshida maktab gazetasi uchun intervyu oʻtkazayotganda oʻzidan 28 yosh katta shahzoda Alwaleed Bin Talal bilan uchrashgan. Keyinchalik ular 2008-yilda turmush qurishdi va keyinroq 2013-yil noyabr oyida ajrashishdi Alwaleed bin Talal al Saud bilan ajrashganidan buyon u malikalik unvoniga va sobiq eri al Saudning qirollik uyiga mansub emas. Al-Taweel Nyu-Xeyven universiteti Biznes Boshqaruvi fakultetining magna cum laude bitiruvchisidir. 

Al-Taweel 2018-yil sentabrida Parijda amirlik milliarderi Xalifa bin Butti al-Muhayriyga turmushga chiqdi. Ularning 2019-yilda tugʻilgan Zayd ismli oʻgʻli bor.

Insonparvarlik faoliyati 
Shahzoda Al-Waleed bin Talal al Saud oʻsha paytdagi rafiqasi Ameerani Saudiya Arabistonidagi Al-Waleed bin Talal jamgʻarmasi (hozirda Alwaleed Philanthropies nomi bilan mashhur) ijroiya qoʻmitasi raisi oʻrinbosari va rahbari va Time Entertainment kompaniyasi raisi etib tayinladi. Ushbu faoliyat doirasida Ameera Saudiya Arabistoni va butun dunyoda bir qator gumanitar loyihalarda ishtirok etgan. Jamgʻarma qashshoqlikni bartaraf etish, tabiiy ofatlarda yordam berish, dinlararo muloqot va ayollar huquqlarini kengaytirishga qaratilgan dastur va loyihalarni qoʻllab-quvvatlashga bagʻishlangan xalqaro, notijorat tashkilot hisoblanadi. Ameera Kingdom Holding kompaniyasining sobiq raisi sifatida u Al-Waleed bin Talal jamgʻarmasi nomidan koʻp safarlarda ishtirok etgan. U yetmish birdan ortiq mamlakatlarga tashrif buyurgan.

Al-Taweel Burkina-Fasodagi Al-Waleed Bin Talal qishloq mehribonlik uyini ochdi va mamlakatdagi toshqin qurbonlariga yordam koʻrsatish hamda taʼlimni qoʻllab-quvvatlash uchun Pokistonga safar qildi. Edinburg gertsogi shahzoda Philip bilan birgalikda Ameera ham rasmiy ravishda Kembrij universitetida shahzoda Al-Waleed Bin Talal Islom tadqiqotlari markazini ochdi va u yerda shahzoda Philip tomonidan „Buyuk xayriya ishlari uchun 800-yillik medal“ bilan taqdirlandi. U, shuningdek, Somaliga yordam missiyasini boshqargan, u yerda u sobiq eri shahzoda Al-Waleed bin Talal bilan birgalikda Jamgʻarma homiyligidagi yordamning taqsimlanishini nazorat qilgan.

Al-Taweel Amerika Qoʻshma Shtatlarida NBC’s Today, CNN International va NPR, shuningdek, Time jurnali va Foreign Policy jurnalida oʻz mamlakati Saudiya Arabistoni va boshqa mamlakatlarda ayollarning mashina haydash huquqini qoʻllab-quvvatlab, ommaviy ravishda chiqish qildi. Uning faoliyati Newsweek, The Daily Beast va The Huffington Post jurnallarida yoritilgan va Pirs Morgan bilan intervyuda ishtirok etgan. U 2011-yilgi Clinton Global Tashabbusining „Yaqin Sharq va Shimoliy Afrikadagi oʻzgarishlar uchun ovozlar“ nomli maxsus sessiyasida soʻzga chiqdi va AQSh prezidenti Bill Clinton bilan mintaqadagi oʻzgarishlar boʻyicha hozirgi harakatlar haqidagi fikrlarini muhokama qildi.

Uning oʻz islohotlariga yondashuvini „inqilob emas, evolyutsiya“ deb taʼriflaydi. U oʻz nutqida shunday degan edi:"Hukumat odamlarni tinglamasa, ularning ovozlari koʻchalarda eshitila boshlaydi. Agar biz mintaqada barqarorlik boʻlishini istasak, fuqarolar oʻz talablarini yetkazib bera olishlari uchun fuqarolik jamiyati institutlarini qurishimiz kerak. Mintaqada farovonlik boʻlishini istasak, tadbirkorlikni ragʻbatlantirish orqali yoshlarga sarmoya kiritishimiz kerak".U, shuningdek, Saudiya Arabistoni yoʻllarida mashina haydaydigan birinchi ayollar qatorida boʻlishni xohlashini aytadi. Ameera Charlie Rose bilan Bloombergda boʻlgan intervyusida Saudiya Arabistonida Al-Waleed jamgʻarmalari orqali teng huquqlar va ayollarning imkoniyatlarini kengaytirish uchun qilgan ishlari haqida gapirdi. Uning sobiq eri shahzoda Al-Waleedning akasi shahzoda Xolid ukasini Ameeraning ommaviy axborot vositalaridagi chiqishlarini nazorat qilishga chaqirgan va agar chiqishlar takrorlansa, uni ogohlantirishsiz jazolanishi mumkinligini aytgan. Natijada bu qarama-qarshiliklar ularning ajrashishiga sabab boʻlgan. 

U Silatech xalqaro yoshlar bandligi tashkilotining vasiylik kengashi aʼzosi boʻlib, bu tashkilot faoliyati arab dunyosida ish oʻrinlari yaratish va mintaqada ishsizlik bilan kurashish uchun kengroq iqtisodiy imkoniyatlar yaratishga qaratilgan. U Nogiron bolalar uyushmasi va Saudiya Koʻngillilar jamiyati faxriy kengashining aʼzosi hisoblanadi. U shuningdek, Times Entertainment asoschisi va bosh direktori hamda ijtimoiy tadbirkorlikni targʻib qiluvchi Tasamy notijorat tashkilotining hammuassisi hisoblanadi.

2011-yilda Al-Taweel Arabian Business Achievement Awards mukofotlarini topshirish marosimida Al-Waleed Bin Talal jamgʻarmasi nomidan maxsus „Insonparvarlik harakatlari uchun ITP mukofoti“ni oldi. U 2012-yilda Yaqin Sharqdagi 100 ta eng kuchli arab ayollari roʻyxatida toʻrtinchi oʻrinni egallagan boshqaruvdagi eng yosh vakil ayol edi.. U, shuningdek, Yaqin Sharq „Excellence Award“ Instituti tomonidan „Yil ayoli“ mukofotini bilan ham taqdirlangan.

Manbalar